Diari Oficial de la Generalitat Valenciana


Sumari del DOGV 2868, del 13-11-1996 (1996/839906)

ORDRE de 4 de setembre de 1996, de la Conselleria de Cultura, Educació i Ciència, per la qual s'autoritza la integració en el centre docent Ramón y Cajal, d'Alfara del Patriarca del centre preescolar Ramón y Cajal, situat al mateix recinte escolar.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2868

Data del DOGV
:   13-11-1996

Secció del DOGV
:   ALTRES DISPOSICIONS

Número del document
:   1996/839906


Data del document
:   04-09-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 4 de setembre de 1996, de la Conselleria de Cultura, Educació i Ciència, per la qual s'autoritza la integració en el centre docent Ramón y Cajal, d'Alfara del Patriarca del centre preescolar Ramón y Cajal, situat al mateix recinte escolar.   
L'expedient l'ha iniciat el representant de la mercantil centre d'ensenyament Ramón y Cajal, SL, titular del centre Ramón y Cajal, amb número de codi 00201499, sol·licitant la integració en el centre que representa del preescolar Ramón y Cajal, (número de codi 98465887), la titularitat del qual li ha estat cedida, mitjançant document públic atorgat davant notari per Dª Josefa Celia Colomina Villalba.  
La Direcció Territorial de València ha considerat procedent accedir al que es sol·licita, a la vista dels informes favorables de la Unitat d'Inspecció Educativa i la Unitat Tècnica de Construccions, dels quals es desprèn que ambdós centres comparteixen un mateix recinte escolar.  
Atesos el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris, i el Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana (DOGV de 24 de juliol).  
Fent ús de les atribucions que em confereix l'article 35 de la Llei de Govern Valencià,  
Ordene  
únic  
Autoritzar la integració en un únic centre docent privat, amb la composició i característiques que més avall s'indiquen, dels centres Ramón y Cajal (número de codi 35680658) i preescolar Ramón y Cajal (número de codi 38777065).  
Centre vist:  
Denominació: Ramón y Cajal  
Codi: 51094331  
Titular: centre d'ensenyament Ramón y Cajal, SL.  
Domicili: c/ 1 de maig, 17 (abans Bartolomé Caballer, 17)  
Localitat: Alfara del Patriarca.  
Província: València.  
Ensenyaments autoritzats i composició: l'agregació, sense modificació, dels que tenia autoritzats fins aquest moment cada centre per separat, és a dir:  
- 3 unitats d'Educació Preescolar (pàrvuls) amb 106 llocs escolars.  
- 6 unitats d'Educació Primària amb 150 llocs escolars.  
- 4 unitats d'Educació Secundària Obligatòria amb 113 llocs escolars.  
Disposició addicional  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.  
València, 4 de setembre de 1996  
La consellera de Cultura, Educació i Ciència  
MARCELA MIRó PÉREZ